title: Протест срещу застрояването и заради улица без име се проведе пред Столичната община

maintext:
Протест граждани пред Столична община
Фотограф: Юлия Лазарова
прекратяването на строежите в кварталите "Младост" и "Изгрев", като и срещу преименуването на част от ул. "Янко Сакъзов" на "Конрад Аденауер".
На протеста присъстваха новият кмет на район "Младост" Десислава Иванчева, общинският съветник от "БСП-Лява България" Борис Цветков и лидерите на партиите "Нормална държава" Георги Кадиев и Георги Анастасов от "Български социалдемократи". Недоволните граждани бяха поканени на разговор в сградата на общината от заместник-председателя на общинския съвет Николай Стойнев.
На срещата бяха заявени искания за по-голямо гражданско участие във вземането на решения от общините и общинския съвет. Основната тема бе преименуването на улицата от северната страна на парк "Заимов", известна като "Янко Сакъзов". На нея се намират жилищните кооперации с нечетни номера, галерия "Васка Еменуилова" и салон "Янко Сакъзов" на Столичния куклен театър.
С решение на общинския съвет от юли 2015 г. по предложение на общинските съветници Прошко Прошков и
Христо Ангеличин улицата трябва да бъде прекръстена на "Конрад Аденауер".
На срещата стана ясно, че решението не е влязло в сила заради установена нередност - в регистрите на общината самата улица няма име. Въпросът ще бъде изяснен следващата седмица, когато ще се състои обществено обсъждане. То трябва да бъде насрочено от кмета на район "Оборище" Васил Цолов.
Граждани и представители на политически партии протестираха пред Столичната община днес. Те се обявиха за


title: Пазарите бързо преодоляха изненадата от победата на Тръмп

maintext: Първоначалната отрицателна реакция на пазарите на новината, че Доналд Тръмп е все по-вероятно да стане президет на САЩ, бе преодоляна за няколко часа.Търговията на "Уолстрийт" дори започна със скок на цените на акциите след като през нощта имаше опити за масово разпродаване.Мексиканската валута, която понесе много тежък удар и се обезцени рязко, възстанови рекордните загуби в обменния си курс и централната банка и властите се отказаха засега от интервенция в защита на песото.Доходността по американските правителствени облигации обаче се покачи трайно поради прогнози, че Тръмп ще поведе търговска политика, която ще отслаби долара и ще повиши инфлацията.Лихвите по 30-годишните облигаци скочиха с 22 базисни пункта – най-активното движение от август 2011г. насам. Десетгодишните облигации, които са сред най-масово търгуваните, са с най-високата доходност от януари насам поради очаквания за протекционистична политика на новата администрация, встъпваща в длъжност на 20 януари.Доларът постигна най-високото си ниво спрямо йената от почти 4 месеца насам. Песото успя да приключи на -8.7%, след като изгуби над 13% от стойността си.Трите водещи борсови индекса в САЩ се повишиха заради насочването на инвеститорите към акции от финансовия и фармацевтичния сектори. Очаква се Тръмп да намали регулациите там и да действа точно обратното, на това, което обещаваше Хилъри Клинтън.Дейвид Лефковиц от UBS Wealth Management Americas казва пред "Ройтерс", че ако се приеме, че Тръмп ще реализира обещанията си, то политиката му ще е на стимулиране на икономическия растеж и отпускане на инфлацията към по-високи равнища.Той цитира идеите на републиканеца за по-ниски данъци, разходи за инфраструктура и отбрана, по-малко регулации, по-високи търговски бариери.Шармин Мосавар-Рахмани, старши инвестиционен консултант на "Голдман Сакс", препоръчва на частните фондове да не правят промени в политиката си, защото се очаква голям пакет стимули на Тръмп.Засега обаче всички очакват до януари да получат повече подробности, които да изпълнят предимно общите приказки на избрания президент с конкретно съдържание.Европейските борси приключиха с 1.6% нагоре, след като първоначално индексите им изгубиха 2.3%. Азиатските пазари обаче завършиха в отрицателната зона, вероятно защото търговията там затвори преди да има повече информация от САЩ какво се случва.На стоковите пазари златото – традиционно убежище от пазарни бури - бързо поскъпна и после бързо изгуби от стойността си, като в крайна сметка поскъпването е 0.6%.Петролните цени след пропадане от 2-4% завършиха с +0.8% за сорта Брент ($46.40 за барел) и +0.9% за американския лек петрол ($45.39).

fasttext_language: bg


description: "Хубавото е, че успяхме да победим "Лудогорец", макар те да разчитаха на най-силната си страна, а именно своите контраатаки. Съперниците ни играха добре, но най-важна бе нашата реакция след бързите две попадения, които получихме."

title: Оливие Жиру: "Лудогорец" ни уби на контраатака

maintext:
Жиру вкара второто попадение във вратата на "орлите"
[LAP.bg]
Нападателят на "Арсенал" заяви, че сблъсъкът с "Лудогорец" за него не е бил драматичен, въпреки че тимът му стигна до победата с 3:2 няколко минути преди края.Той похвали и "орлите" за представянето им и най-вече за "най-опасното им оръжие" - контра атаката."Не мога да кажа, че е мачът бе драматичен. Започнахме много зле, макар да имахме инициативата. Направо ни убиха на контраатака, но след това показахме отборен дух и направихме частичен обрат до почивката, а последният ни гол показва, че не се предадохме до последния съдийски сигнал", коментира французинът, който се разписа на стадион "Васил Левски"."Хубавото е, че успяхме да победим "Лудогорец", макар те да разчитаха на най-силната си страна, а именно своите контраатаки. Съперниците ни играха добре, но най-важна бе нашата реакция след бързите две попадения, които получихме. Искаме първото място в групата, това винаги е била нашата цел", каза още Жиру.


description: 36.2% от гласувалите роми са подкрепили ГЕРБ. Този процент сред определящите се за турци е 19.3%, което извежда управляващата партия на второ място по този показател.

title: "Галъп": Цачева обра ромския вот, висшистите подкрепиха Трайков и Дончева

maintext:
Фотограф: Велко Ангелов
ромите
Галъп
нтернешънъл Болкан
Орешарски
етнос
Орешарски
етнос
Марешки
Трайчо
БСП
Трайчо
Марешки
Орешарски
класация
Изследването е направено от "Галъп интернешънъл" по поръчка на БНТ и "Нова телевизия".
Въпреки че почти сигурно ГЕРБ ще загуби първия тур на президентските избори, кандидатът на управляващата партия Цецка Цачева може да се похвали с най-висока подкрепа средспрямо съперниците си. По данни на социологическата агенция "" тя е лидер по този показател с 5.2%, като оставя зад себе си независимия кандидат Пламенс 4.6 на сто.От всички гласували роми за ГЕРБ гласа си са дали 36.2%, а 19.3% се определят като част от турския, което ги извежда на второ място по този показател. От гласувалите занад две трети са от турскияТатяна Дончева успява да привлече към себе си основно женската аудитория, отбелязва агенцията. Над 75% от гласувалите за нея са жени. Веселинпък е най-одобряван сред мъжете. Половината от гласоподавателите му са мъже - най-висок процент от всички кандидати.Най-висок процент на гласувалите за него висшисти е събрал кандидатът на Реформаторския блокТрайков – 65.4. Татяна Дончева се нареди на второ място. Румен Радев изпревари Цачева в София , което е първа победа зана избори в столицата от 1990 г. насам. Той обаче затвърждава успеха си на първи тур с най-голяма подкрепа в повечето градове в България. Кандидатът на ГЕРБ успява да го изпревари сред населението по селата.Лидерите по получени гласове сред работещите саТрайков и Веселинсъответно със 71.9% и 66.4% от гласувалите за тях хора. Една трета от гласоподавателите напък са безработни, с което той излиза първи в тази


title: Унгария обмисля да остане на лятно часово време през цялата година

maintext: Унгарска парламентарна комисия одобри законопроект, предвиждащ Унгария да не сменя времето си на лятно и зимно, а да остане на лятно часово време през цялата година, предаде БТА, като цитира "Асошиейтед прес".Законопроектът бе внесен от депутата Лайош Кепли от крайнодясната унгарска партия "Йоббик".Аргументите са, че ако Унгария запази през цялата година лятното часово време, това ще е добре за психическото здраве на унгарците и ще доведе до увеличаване на производителността.Според Кепли, тъй като Унгария е в източния край на централноевропейската часова зона, в която са повечето страни от континентална Европа, ефектът от смяната на времето е по-неблагоприятен за Унгария, отколкото за останалите западни страни. Кепли каза също, че ако по-късно през деня има повече слънчева светлина, както е при лятното часово време, това ще е от полза за облекчаване на депресиите и за намаляване на самоубийствата.По-рано тази година Турция прие закон, по силата на който остава цяла година на лятно часово време . Решението засегна и Кипър, където признатата само от Анкара Севернокипърска република също не върна часовника с един час назад на 30 октомври , докато останалата част от острова мина на зимно часово време.


title: Без какво можехме в тази кампания (видео)

maintext:
На финала сме на една президентска кампания, която ще се запомни с малко смисъл, но с гафове и изненади. Предлагаме ви селекция, без никакви претенции за изчерпателност, на част от темите и обясненията, които можеха и да ни бъдат спестени в т.нар. предизборна битка. В главните роли са класиралите се за балотажа кандидати - ген. Румен Радев и Цецка Цачева.
Още видеа от "Дневник" - тук.


description: От записа се разбира, че третият участник в разговорите отстранената съдийка Румяна Ченалова отсъства.

title: Из "Яневагейт": Цветан Василев и Цветан Цветанов са се обединили

maintext: В поредната порция от записите "Яневагейт", които сайтът "Биволъ" разпространява, има кратък разговор между адвокат Момчил Мондешки и бившия председател на Софийския градски съд (СГС) Владимира Янева, от който става известно, че според Мондешки бившият мажоритарен собственик на фалиралата КТБ Цветан Василев се е обединил с Цветан Цветанов.От записа се разбира, че третият участник в разговорите - отстранената съдийка Румяна Ченалова отсъства. Мондешки и Янева разговарят със снишен глас. Това е продължение на друг разговор, който е записан в деня, в който бившият шеф на СГС чака решение на Висшия съдебен съвет (ВСС) за отстраняването й от поста. От думите на Мондешки се разбира,че той иска да ритне кучето, което се чу досега на няколко пъти в изтеклите записи. Това, което се знае за кучето е, че то е на Румяна Ченалова и се казва Бени.В началото на ноември Мондешки - най-трудно откриваемият до този момент участник в разговорите, проговори пред в. "Труд". В интервюто адвокатът заявява, че разговорите всъщност били нарочно записвани, за да бъдат по-късно използвани "ако проблемите им продължат". Това доведе до реакция на прокуратурата, която възобнови спряното през лятото разследване по случая.Разпитани бяха и тримата участници в разговорите, като разпитът на Мондешки и Янева бяха скрити от медиите, както от разпитваните, така и от разследващите.Янева: Кво става, бе?Мондешки: Му тегля един шут на тоя [не се разбира]...Янева: Защо?Мондешка: И той излетя навънка щото го е страх от мене.Влади, не знам, според мен тваа, ще предстоят още проблеми. Няма да се спрат.Янева: Защо така мислиш?Мондешки: Не знам...Янева: Защо мислиш, че ще има още проблеми?Мондешки: Цветан Цветанов се е обединил с Цветан Василев.Бени: Бау.Янева: И к'во от това? Какво повече да ми направят? Да ме привлекат като обвиняема. Еми хубаво. И к'во от това?


title: България ще участва с шест боксьорки на европейското в София

maintext:
Станимира Петрова се връща към титулярната си категория до 54 кг, в която стана световна шампионка през 2014 г.
България ще бъде представена от шест състезателки в европейско първенство по бокс за жени, което ще се проведе в столичната зала "София" от 15 до 23 ноември.
Старши треньорът на тима Фикрет Ереджебов избра три опитни боксьорки и три, за които това ще е дебют на голямо първенство.
Станимира Петрова ще се боксира в титулярната си категория до 54 кг, в която стана световна шампионка през 2014 г. На олимпийските игри в Рио де Жанейро тя игра при 51-килограмовите, тъй като като по-високата категория беше до 60 кг.
При 51-килограмовите ще играе носителката на купа "Балкан 2016" Златислава Чуканова. Европейската шампионка в тази категория от Букурещ 2014 Стойка Петрова няма да участва.
Бронзовата медалистка от световния шампионат в Астана през 2016 г. Деница Елисеева ще боксира в категория до 57 кг.
Състав на България се допълва от Севда Асенова в категория до 48 кг, Дафина Маринова до 60 кг и Илияна Гълъбова до 64 кг.


title: БСП печели в София за първи път от 1990 г., ГЕРБ губи големите градове

maintext:
Президентски избори 2016 и референдум. Пресконференция на БСП. Румен Радев, Корнелия Нинова, Илияна Йотова
Фотограф: Цветелина Белутова
За първи път в новата история на България след 1990 г. БСП е първа политическа сила в София. Това сочат данните на Централната избирателна комисия (ЦИК ) към 5:30 ч. при обработени 44.47% от протоколите за президентските избори.Кандидатът на левицата ген. Румен Радев води с 24.59% в столицата. Втори и трети в София с малка разлика са кандидатите на ГЕРБ Цецка Цачева с 19.77% и на Реформаторския блок Трайчо Трайков с 18.82%.От ЦИК отбелязват тенденцията ГЕРБ да губи симпатизанти в големите градове, които в последните няколко вота винаги са ги подкрепяли. Като пример е посочен и Пловдив, където Радев също е лидер. Отбелязва се още гласуването за управляващата партия в по-малките населени места, където тя не е имала толкова гласоподаватели през последните години.При обработени 44.47% от протоколите кандидатът на БСП води в 20 области на страната с 25.93 на сто, докато Цецка Цачева е първа само в три области – Благоевград, Бургас и Габрово и изостава на 21.56%.Кандидатът на "Обединени патриоти" за държавен глава Красимир Каракачанов е трети с 15.45% и засега е първи в област Русе. Веселин Марешки печели в родния си град Варна и към момента е четвърти с 10.70%. Опцията "Не подкреям никого" е предпочетена от 5.8% от избирателите.Каракачанов е първи в Русе, като събира 23.84 на сто от гласовете, изпреварвайки Румен Радев, който има 22.43 на сто и Цецка Цачев с 19.94 на сто.Бизнесменът Веселин Марешки е първи във Варна с 24.85%, изпреварвайки Цецка Цачева с 19.55 на сто и Румен Радев с 19.44%.Въпреки разцеплението в ДПС след напускането на Лютви Местан партията записва силен резултат и печели 3 области – Кърджали, Търговище и Разград . Постигнатият резултат от 57.16% в Кърджали затвърди града като най-сигурната крепост на ДПС .


title: Паркиране за пример

maintext:
На ул. Удово в София да паркираш така е "задължително"
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: С новия "Ситроен" С3 шофираш и споделяш

maintext:
1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски 1
2
3
4
5
6 [Ситроен] 1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски
Eдин от многото варианти за персонализация.
Фотограф: Георги Пауновски
Фотограф: Георги Пауновски
[Ситроен]
Фотограф: Георги Пауновски
Цените на новия С3 в България тръгват от 19 990 лева.
Фотограф: Георги Пауновски
В последните години споделянето на преживявания през социалните мрежи, сякаш осмисля изживяването им. Все по-често хората шерват снимки и видеа още докато пътуват с автомобил, но това не рядко крие риск от инцидент. С новия С 3 обаче, "Ситроен" става първият производител, който дава възможност да бързо и лесно споделяне на изживяванията зад волана, дори в реално време.Това става възможно с монтирането на предното стъкла на широкоъгълна камера с висока резолюция и разработване на специално приложение за нея, което се инсталира на смартфон. С едно натискане на бутон, разположен на огледалото за обратно виждане, камерата прави снимка, а при задържането му, започва запис на видео.Камерата може да се използва и като видеорегистратор, който да изясни спорна ситуация на пътя. При инцидент, автоматично се запазва записът от последните 30 секунди преди и след удара.Новият С3 има нелеката задача да продължи да бъде най-популярния модел на "Ситроен" в последните 20 години, с над 3.5 млн. продажби. Третото поколение на колата разчита на атрактивен дизайн, полезни технологии на борда, възможност за персонализация и честна цена.Отвън отличителната черта са опционалните "въздушни мехури", направили дебюта си при "Ситроен С4 Кактус", които защитават от повреди вратите и ръбовете на колата. Външните цветове са девет, като на разположение са и три допънителни (за покрива, капаците около фаровете за мъгла и чeрупките на огледалата).Така възможните комбинации са 36. По отношение на двигателите, всеки може да намери своя фаворит, сред трите бензинови предложения (68, 82 и 110 конски сили) и двата дизела (75 и 100 коня).Първият автомобил, който тествах, беше с най-мощният бензинов двигател, комбиниран с автоматик. Така екипиран С3 е приятен за каране както извън града, така и в него. Кутията е доста схватлива, като качва и сваля предавки в най-подходящия момент. Тя разполага и със спортен режим, при който ускорението е една идея по-бързо. В рамките на теста разходът беше около 7 л/100 км, при 4.9 по книжка.Оказа се, че и 82-те конски сили са напълно достатъчни за кола, като С3. По-скромният мотор се комбинира с механична трансмисия с пет предавки и предлага с ... секунди по-бавно ускорение. По книжка консумацията е почти същата като на по-мощния двигател (4.6 л/100 км), а в рамките на теста тя беше малко над 6 на сто.Приятните изненади при шофирането на С3 издват от учудващо комфортната возия, добрата шумоизолация и прецизния волан. Колата е достатъчно маневрена, като радусът на обратен завой е 10.7 метраВ салона окото хващат предлаганите кожени облицовки на таблото и вратите. Прави впечатления и почти пълната липса на бутони на централната конзола – сам пет на брой, като всичко по автомобила се управлява през 8-инчовия реагиращ на допир дисплей.Жабката е направо огромна (с капацитет 6.25 литра), големи са и джобовете на вратите. Това, което ми липсваше бяха повече изходи за зареждане на електронни устройва. С3 разполага само с един USB изход и един за запалка.Предните седалки са широки и удобни, а на задните мястото пред коленете и над гравите е предостатъчно. Дългият 4 метра автомобил предлага удобен достъп до салона с четири врати, а багажният обем е минимум 300 литра.Животът на собственика на С3 може да се улесни от безключовия достъп, системата за сигнализация при неволно напускане на избраната лента за движение, която е част от базовото оборудване, предупреждението за превозно средство в мъртвата зона на огледалата, камера за движение на заден ход и т.н. Поставянето на камера за забелязване на ограничителните знаци край пътя, позволява с натискане на бутон колата да започне да се движи с максималната, позволена скорост.


description: Румен Радев, Пламен Орешарски, Трайчо Трайков и Красимир Каракачанов са сред другите събрали най-много гласове в чужбина.

title: Цецка Цачева е фаворитът на гласувалите в чужбина, четири кандидатури се борят за второто място

maintext:
Фотограф: Георги Кожухаров
ЦИК
БСП
Орешарски
Трайчо
Цецка Цачева води с почти 10% в битката за гласовете от чужбина на президентските избори. Към 10.30 ч. Централната избирателна комисия () е обработила 68.10% от протоколите извън страната, като от тях става известно, че 25.37 на сто от вота отиват за кандидата на ГЕРБ.Битката за второто място предвещава да е интересна до самия край на обработката на резултатите. Четири кандидатури са се събрали само в рамките на 4.7% разлика между тях.Кандидатът наРумен Радев е втори към момента с 15.97%. С 13.08 на сто Пламене трети. Непосредствено след него саТрайков с 12.78% от вота и Красимир Каракачанов с 11.23 на сто.Интерес предизвиква и резултатът на Пламен Пасков, който е с малко над един процент гласували за него в чужбина, което го извежда на девета позиция.


description: Мениджърът на "Манчестър юнайтед" ще изтърпи наказанието в неделния сблъсък със "Суонзи".

title: Жозе Моуриньо беше наказан за един мач

maintext:
Моуриньо ще бъде на трибуните в неделния мач със "Суонзи"
Мениджърът на "Манчестър юнайтед" Жозе Моуриньо получи един мач наказание и беше глобен с общо 58 000 паунда.Португалецът беше заплашен със забрана да изпълнява задълженията си до четири срещи. Той обаче е приел двете обвинения в неправомерно поведение, които му повдигна Футболната асоциация на Англия, заради което е санкциониран само с един мач.Моуриньо ще изтърпи наказанието в неделния сблъсък със "Суонзи".Португалецът е глобен с 50 000 паунда заради коментарите за рефера Антъни Тейлър преди дербито с "Ливърпул" (0:0) на 17 октомври.Второто му наказание е от нулевото равенство с "Бърнли" в миналия кръг , когато на почивката беше изгонен на трибуните заради обидни реплики към Марк Клатенбърг и неговите помощници. Заради това той е глобен с 8000 паунда и наказан с един мач.


description: Нужно е мнозинство от най-малко 62-ма народни представители.

title: Как може да има правителство без Бойко Борисов, но с подкрепата на ГЕРБ

maintext:
Президентът Росен Плевнелиев също призова политическите сили за нов кабинет в рамките на този парламент.
Фотограф: Георги Кожухаров
Нов вариант за изход от политическата криза след оставката на втория кабинет на Бойко Борисов се очерта след заседанието на Консултативния съвет за национална сигурност (КСНС) при президента днес. Възможността да бъде събрано мнозинство за подкрепа на нов кабинет в рамките на 43-ия парламент изглежда по-вероятна, след като Борисов намекна, че депутатите му може да подкрепят правителство с мандат на друга политическа формация След като първите две партии с най-голяма подкрепа на парламентарните избори през 2014 г. ГЕРБ и БСП многократно повториха, че с техните мандати няма да бъде съставяно ново правителство в рамките на това Народно събрание, остава вариант третият проучвателен мандат да бъде реализиран успешно. Днес президентът Росен Плевнелиев отново даде да се разбере, че в момента не иска да се върви към предсрочни парламентарни избори, заради което след допълнителни консултации ще връчи третия мандат на политическата формация с най-големи шансове да състави правителство Вариантите за трети мандатополучател към момента изглеждат два - Реформаторският блок и Патриотичният фронт. От думите на Борисов днес се разбра, че той им дължи подкрепа за дадени решения, както те го подкрепили преди две години , но без участие на ГЕРБ в такъв кабинет. Лидерът на ГЕРБ е категоричен, че не може да бъде министър-председател с мандат на друга партия.Патриотичният фронт вече официално заяви готовност да направи нов кабинет в рамките на този парламент, като неофициално се твърди, че лидерът на ВМРО Красимир Каракачанов ще е кандидатът за премиер . Реформаторският блок също предпочита вариант за нов кабинет, а не предсрочни избори през пролетта , но ще реши днес при какви условия би опитал да изпълни мандата или да подкрепи кабинет на патриотите.Правителството се избира от Народното събрание с две гласувания - избор на министър-председател и гласуване на състав и структура на Министерския съвет, т.е. избор на вицепремиери и министри с отделни ресори. За да бъде избран премиерът, е нужна подкрепата на половината от присъстващите депутати. Това значи, че министър-председателят може да бъде избран и с подкрепата на 62-ма народни представители, тъй като за провеждане на заседание на парламента е нужен кворум от 121 депутати в пленарната зала. Същото важи и за правителството.ГЕРБ има 84 народни представители. В парламентарната група на Реформаторския блок са 22-ма души, но депутатите от ДСБ и от гражданската квота, които са общо девет души, едва ли ще подкрепят нов кабинет. Депутатите от Патриотичния фронт са 17, но кабинет с мандата на формацията би бил подкрепен и от "Атака", в чиято парламентарна група членуват 11 народни представители. Не е изключено "за" нов кабинет в този парламент да гласуват и независими депутати и представители на "БДЦ - Народен съюз", които нямат сметка от предсрочни избори.Дори и да няма широко мнозинство, част от партиите могат да помогнат за избора на нов Министерски съвет, като "изкарат" депутатите си от пленарната зала и така намалят кворума.Ако бъде избран премиер, но няма избор на правителство, се върви към следващата процедура, която в случая е предсрочни парламентарни избори.Засега не е ясно какви компромиси биха направили партиите, за да има нов кабинет в рамките на този парламент. От изявлението на Бойко Борисов се разбра, че ГЕРБ много държи да се приемат промени в Изборния кодекс, за да се реализира вотът от референдума - мажоритарна система за избор на народни представители с пълно мнозинство в два тура. За промени в начина на избор на депутати се обявяват и останалите партии.От няколко седмици Патриотичният фронт настоява минималната пенсия да бъде увеличена двойно и да стане 300 лева. Предполага се, че националистите ще поискат и някои решения по бежанския въпрос.Очаква се Реформаторският блок също да постави условия, за да реализира или подкрепи правителство, сред които приемането на антикорупционния закон, мерки срещу бежанците и подготовка на българското председателство на Европейския съюз.Според партийци по-вероятен е вариантът, ако бъде съставено правителство в рамките на този парламент, в него да влизат и експерти, а мандатът му да е за няколко месеца, след което пак да има предсрочни избори.Засега не е ясно каква би била ползата на ГЕРБ да подкрепи правителство на друга партия в това Народно събрание. Според депутати с участие в такъв кабинет Патриотичният фронт и Реформаторският блок могат да се опитат да консолидират избирателите си преди следващите избори - едните с това, че провеждат реформи, а другите - че защитават интересите на патриотично мислещите хора.


description: Това ще е петият пряко избран президент в историята на България.

title: Днес България избира президент

maintext:
Фотограф: Надежда Чипева
Според официалните списъци 6 834 278 души имат право да отидат до урните и да гласуват. За четвърти път у нас ще се гласува и чрез машини, които са разположени в общо 500 секции в цялата страна. 12 418 са секциите в страната, а извън нея те са 325 в общо 71 държави.
столичния район "Младост". Там независимата
Десислава Иванчева излиза срещу кандидата за кмет на ГЕРБ Мария Илиева
Днес е балотажът за президент на България. До финалното гласуване достигнаха кандидатпрезидентските двойки Цецка Цачева – Пламен Манушев (ГЕРБ) и Румен Радев – Илияна Йотова, подкрепени от БСП. За първа година, има възможност да се гласува срещу всички кандидати с отбелязване на квадратчето "Не подкрепям никого".Това ще е петият пряко избран от народа президент в историята на България. Първият беше Желю Желев (22 януари 1992 – 22 януари 1997). След него президент беше, Петър Стоянов (1997 – 2002). Георги Първанов беше президент два мандата (2002 – 2012). Новият президент ще смени Росен Плевнелиев през януариБалотаж за районен кмет има в


title: Мобилен оператор заблуждавал с договори за услуги при неясни условия

maintext:
Димитър Маргаритов
Фотограф: Надежда Чипева
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Един от мобилните оператори заблуждава потребители да сключват договори извън търговски обект, без да им предоставя пълна информация за услугите, които ще получат срещу месечната такса.Това е установила Комисията за защита на потребителите (КЗП), обяви пред БНР председателят на комисията Димитър Маргаритов и уточни, че мобилният оператор заблуждава по-възрастните хора."Освен, че се представя на вниманието ви много изгоден пакет с дадено наименование, вие нямате достатъчно детайлна информация относно това какво включва той. Така потребителят има една месечна такса, която заплаща, но всъщност от посланието, което се отправя към него, не става ясно какво точно може да ползва в рамките на тази месечна такса", обясни той.Законът дава специална защита на потребителите при сключването на т. нар. договори извън търговски обект. Търговецът е длъжен да информира клиента още преди сключването на договора за своето име и координати за връзка. Той трябва да предостави данни за основните характеристики на предлаганите от него стоки и услуги, както и за всички условия по сделката като цена, начин на плащане, изпълнение и срок на договора, разясни Маргаритов.Потребителят трябва да бъде информиран и за правото му на отказ от договора в 14-дневен срок от сключването. В случай че търговецът предварително не е уведомил потребителя за това негово право, то този срок се удължава на година и 14 дни. Ако пък го направи впоследствие, но не по-късно от година след подписването на договора, то потребителят може да се откаже от сделката в срок до 14 дни след предоставянето на тази информация, напоми председателят на КЗП.И при сключените извън търговски обект договори потребителите запазват правото си да предявят рекламация. За дефектна стока срокът за това е до 2 две години от закупуването й, а за некачествена услуга – до 14 дни след установяване на несъответствието с договореното.


description: Всяка забрана за излизане от лагера, прави ситуацията още по-тежка, разказа доброволецът Лидия Стайкова пред "Дневник"

title: Доброволец в Харманли: Сигналите за проблеми в лагера са от септември

maintext:
Снимката е от четвъртък, началото на бунта.
[Сакарнюз]
че сред хората в лагера има бълхи и краста, както и малка възможност за достъп до лекар. Тогава още обществеността не е била наясно с проблема. Последват още няколко сигнала от Стайкова към Държавната агенция за бежанците, без да последва нищо. "
По данни на МВР над 400 са задържаните мигранти. От вътрешното министерство съобщават за ранени полицаи - над 20, но няма точна информация колко са ранените мигранти. За да разпръсне протеста полицията използва водно оръдие.
. Версията на председателя на агенцията за бежанците Петя Първанова е, че бунтът е предизвикан от афганистанци, настанени в лагера. Премиерът Бойко Борисов , който се появи късно вечерта в четвъртък в града, обеща, че "
Лидия Стайкова е доброволец в Харманли от три години. В четвъртък вечерта е пред лагера в града, в който в ранния следобед мигранти се разбунтуваха заради поставянето им под карантина. Такава беше наложена в началото на седмицата заради опасения, че някои от чужденците са се заразили с краста и други болести.Стайкова разказа пред "Дневник", че още на 15 септември подава сигнал до главния здравен инспектор д-р Ангел Кунчев,Нормално е хората да се притесняват, когато виждат хора с кожни проблеми. И когато това започне да се тръби по медиите. Би трябвало всички да бъдат прегледани и да се каже със сигурност", смята още Стайкова.Вечерта в четвъртък след 21 ч. полицаите са влезли в лагера и по думите й са започнали да бият мигранти, дори и такива, които не са участвали в размириците. Вчера късно вечерта тя публикува и снимки в профила си във "Фейсбук" на рани на мъже, които са й били изпратени от хора вътре (сутринта в петък те бяха свалени от социалната мрежа).Според нейния разказ полицията е била вътре до 23 ч. По данни на Стайкова тя се е обадила на 112, като пристигналата линейка първоначално не е била в близост до сградите. "След като обясних, че някои не могат да изминат дългото разстояние до портала от страх или поради състоянието си линейка е отишла до сградите", обясни още Стайкова.Според Стайкова е нормално хората в града да се притесняват, ако знаят, че има опасност от зараза. Но също така казва, че карантината, обявена в понеделник, е безмислена, защото лекарите е трябвало да влязат едва идния понеделник.Официално к арантината беше обявена "заради създаденото напрежение сред жителите на града, които се безпокоят от от евентуална зараза"десетки афганистанци от бежанския лагер в Харманли ще бъдат екстрадирани". Прокуратурата образува досъдебно производство. "Дневник" търси МВР за коментар за информацията за ранени мигрантиПо-долу е текстът от блога на Стайкова , публикуван с нейно разрешение. Той е от деня на обявяването на карантината - 22 ноември.Днес всички медии съобщиха, че лагерът в Харманли се затваря за карантина – заради кожните и други заболявания, с които нашумя напоследък. Всъщност още преди повече от 2 месеца бяхме уведомили Министерството на Здравеопазването за наличието на краста и бълхи, както и за невъзможността на лекаря да отдели време да обслужва болни, тъй като по-голямата част от времето му е заета с прием на новопристигащите.Бяхме повдигали въпроса и пред Държавната агенция за бежанците. Доскоро проблемът беше отричан, а гласност получи едва когато една общинска съветничка от Харманли реши да вдигне повече шум.Хората са повече от наличните легла и някои от тях спят на пода – не на матрак на пода, а на самия под. Няма чували или кофи за смет вътре в сградите. Няма метли, лопати, палки и препарати, с които хората да си чистят сами. Защо не си купят? Защото много от тях нямат пари. Окачените тавани продължават да падат.След като в медиите чухме най-различни версии за броя на лекарите в този лагер, това което знам със сигурност от бежанците е, че някои от тях от месец и половина се опитват да се доберат до лекар и всеки ден ги отпращат с думите: "Ела след час. Ела утре." Който няма пари за лекарства, и да се сдобие с рецепта, няма как да я изпълни.Дали всичко това ще се промени по време на карантината?Притесняват се, че бежанците ще излизат през оградата и се заричат ако видят такива случаи, да докладват на полицията.Всъщност,Ето какво очаквам да се случи сега: ще влизат специални хора отвън за да продават храна и други стоки на силно завишени цени – на тези, които могат да си позволят. Така че някои хора, които сега са можели все пак да си позволят да си купят неща от магазини навън, вече няма да могат да си позволят. А тези, които така и така нямат пари и си гладуват (с порции от рода на сантиметър яхния и едно арабско хлебче, тип палачинка – 2 пъти на ден), ще продължат да си гладуват.


description: Хората в малкия словенски град Севница посрещат с радост новината за победата на Доналд Тръмп на президентските избори в САЩ. Причината – това е родното място на бъдещата първа дама Мелания Тръмп и хората се надяват на ръст в туризма след обрата във вота в САЩ, разказва "Ройтерс".

title: Родният град на Мелания Тръмп очаква бум от туристи след победата мъжа ѝ

maintext:
Жители на Севница празнуват след победата на Доналд Тръмп.
Миряна Йеланчич, съученичка на Мелания Тръмп.
Мъж развява американското знаме пред дома на родителите на Мелания Тръмп в родната ѝ Севница.
Хората в малкия словенски град Севница посрещат с радост новината за победата на Доналд Тръмп на президентските избори в САЩ . Причината – това е родното място на бъдещата първа дама Мелания Тръмп и хората се надяват на ръст в туризма след обрата във вота в САЩ, разказва "Ройтерс".Само преди година градчето с население под 5000 души, сгушено в подножието на Алпите, бе почти неизвестно в самата Словения, какво остава за чужбина.Но след 8 ноември Севница се надява да извлече финансови ползи от това, че е родното място на следващата първа дама на САЩ."Понякога медйният натиск е твърде силен. Хората в Севница не са свикнали с това. От друга страна, международният интерес е добра новина, защото градът се развива като туристическа дестинация", разказва кметът Сречко Очвирк. Той обяснява, че местните са подкрепяли кампанията на Тръмп и съпругата му."Много сме доволни от резултата", допълва градоначалникът.Родена като Мелания Кнавс през 1970 г., бъдещата първа дама живее в жилищен блок в Севница като дете. Когато е тийнейджърка, семейството ѝ се мести в скромна двуетажна къща на река Сава в покрайнините на града, недалеч от средновековен замък.Местните жители разказват, че бащата на Мелания Тръмп е продавал автомобилни части, а майка ѝ е работила във фабрика на марка детски дрехи, много популярна в Югославия преди разпадането ѝ през 90-те години на миналия век.Кариерата на модел отвежда Мелания в Милано, а след това и в САЩ, далеч от родната ѝ Словения."Още като дете Мелания беше креативна, иновативна и Севница беше твърде малка за нея", спомня си приятелката ѝ от детинство Миряна Йеланчич, която днес е директор в началното училище, където е учила бъдещата първа дама на САЩ."Тя е доста резервирана и когато чух, че Доналд Тръмп ще се кандидатира за президент, си помислих, че това няма да е лесно за нея. Тя никога не е искала да е под светлината на прожекторите", споделя Йеланчич. "Но тя се представи отлично в хода на кампанията."Директорът на здравния център в града, получил дарение от Мелания Тръмп през 2005 г., смята, че бившият модел ще пожъне успех като първа дама."Мелания ще бъде отлична първа дама, която ще пренесе словенски ценности като щедростта, лоялността и доверието в САЩ и по света", казва Владимира Томчич.


title: След бърза загуба и реми Топалов изпусна водачеството в Сейнт Луис

maintext:
Фотограф: Георги Кожухаров
#ViswanathanAnand precisely converts and is the sole leader of the tournament after day II of the classical stage #ChampionsShowdown — SaintLouis ChessClub (@CCSCSL) November 11, 2016
Българският гросмайстор Веселин Топалов записа бърза загуба и реми в силния турнир Сhampions Showdown 2016 в Сейнт Луис. С това той изпусна водачеството, което имаше след първия ден С черните фигури русенецът загуби след 14 хода срещу Хикару Накамура. След това отново с черните записа реми срещу Фабиано Каруана.С това Топалов добави половин точка към актива си и вече има две. С толкова е и Накамура, който е втори.След втория ден на надпреварата с награден фонд 150 хил. долара начело излезе Вишванатан Ананд с 2.5 точки. Каруана е четвърти с 1.5.Това са четиримата участници в турнира в Сейнт Луис, който ще продължи до 14 ноември.Шампионът ще бъде определен след три серии от партии. Първо се играят шест кръга класически шахмат с 60-минутна контрола и 5 секунди добавяне на всеки ход (10-12 ноември). След това ще има шест кръга ускорен шахмат с 15-минутна контрола (13 ноември), а в последния ден ще се изиграят 12 кръга в блиц формат.


description: Българска фолклорна музика и бийтбокс от Адриана Николова - Печенката и Десислава Тодорова от ансамбъл "Чинарите"

title: Видео: "Ръченица" и "Петър плет плете" в бийтбокс вариант

maintext:
Даниел Делчунков, чийто филм "Пулс" бе включен в официалната програма за късометражно кино на тазгодишния фестивал в Кан.
Адриана Николова - Печенката е популярна българска бийтбокс изпълнителка, която през 2012 г. спечели световното първенство в Берлин.
Нестандартен аранжимент на произведението "Ръченица", част от симфоничната композиция "Тракийска сюита" на Петко Стайнов, представи Адриана Николова - Печенката. Песента "Петър плет плете", чийто текст е популярната българска поговорка, включва бийтбокс елементи. Освен мотиви от творбата на Стайнов, в песента звучи и част от музикалната пиеса "Ръченица" на Любомир Пипков.В създаването на песента е участвала и Десислава Тодорова, която свири на гъдулка. Композицията има и клип, режисиран и заснет от


description: Премиерът потвърди, че ако кандидатът на ГЕРБ Цецка Цачева не спечели изборите за президент днес, той подава оставка.

title: Борисов: По никакъв начин няма да участваме във властта, ако загубим днес (видео)

maintext:
Фотограф: Юлия Лазарова
Днес българите ще кажат дали искат стабилност, обяви премиерът и обясни, че в ГЕРБ много ясно разчита сигналите, така че
"хората са ми давали да управлявам, щом има проблем, веднага връщаме властта".
Според него срещу Цачева има конкурент, на когото от едната страна стои лидерът на БСП Корнелия Нинова, а от другата - кандидатът за вицепрезидент Илияна Йотова, която също е партиен кадър. Борисов отказа да изрежда кой още е около ген. Румен Радев с аргумента да не си разваля настроението от сутринта. "Нищо мажоритарно и нищо независимо няма в тази кандидатура. Точно обратното, неясно е какво ще бъде след това."
"Обявиха война срещу нас и промяната щяла да дойде, видяхме я преди две години - мисля, че българите имат инстинкт за самосъхранение", заяви още премиерът и на въпрос отговори, че и с проблема с бежанците сегашните управляващи са се справили.
Премиерът Бойко Борисов потвърди, че ако кандидатът на ГЕРБ Цецка Цачева не спечели изборите за президент днес, той подава оставка. Министър-председателят коментира изхода от балотажа, след като гласува тази сутрин в Банкя.Той повтори предупрежденията си, че ако спечели ген. Румен Радев, не е известно какво следва, докато той гарантира стабилност, а на България й трябва спокойствие и се надява на силния инстинкт за самосъхранение на българите.На въпрос на "Дневник" дали може да състави ново правителство с мандата на ГЕРБ в този парламент (след оставка президентът връчва първо мандат на най-голямата партия в Народното събрание - бел. ред.), заяви:след което добави "пожелавам приятна игра на "агнешките главички" (явно имайки предвид новите проекти вдясно, тъй като с това име в миналото се свързваше група в СДС - бел. ред.) и спря да отговаря на въпроси.Борисов беше категоричен, че няма да обяснява утре, че е размислил, и подава оставка. Той каза, че не е притеснен, а трябва да се притесняват тези, които са лъгали през кампанията, защото виждал как и в САЩ започват да отстъпват от обещанията си.


description: Според проучване на "Галъп" повечето българи не искат избори сега.

title: Число на деня: 46.8 % от българите не искат предсрочни избори

maintext:
Фотограф: Цветелина Белутова
Според проучване на "Галъп", направено заедно с екзит пола на агенцията в деня на балотажа -За избори се обявяват 36.7 % от българите, а 16.5% се колебаят.Според агенцията, ако изборите бяха днес в парламента биха влезнали ГЕРБ, БСП, обединените патриоти и ДПС (още за резултатите - вижте тук ).Предсрочни избори обаче по всяка вероятност ще има, защото премиерът Бойко Борисов обяви оставка на правителството, заради новото мнозинство. Министър-председателят сам заяви и многократно повтори, че ако кандидатът на ГЕРБ загули изборите - се оттеглят от властта и сега спази обещанието си. Какво следва след оставката - четете тук Всичко най-важно от нощта на балотажа - тук


title: Льов повика трима дебютанти в националния отбор на Германия

maintext:
Йоахим Льов даде почивка на някои от най-натоварените играчи
"Искаме да дадем на младите играчи възможност да покажат на какво са способни", заяви Льов.
"Искаме да видим Серж Гнабри, Яник Герхард и Бенямин Хенрихс, които познаваме от младежкия отбор. Тяхното представяне беше забелязано", добави той.
Лидерите в своята група ще гостуват на Сан Марино на 11 ноември, а контролата с Италия е в Милано четири дни по-късно.
Льов се е разбрал да даде почивка Месут Йозил, докато Тони Кроос и Сами Кедира ще играят само срещу Сан Марино. Крилото Андре Шюрле и централният защитник Антонио Рюдигер също получиха почивка, тъй като едва наскоро се върнаха от контузии.
"Играчите в силните първенства нямат зимна почивка като нас в Бундеслигата. Така че е добре, че ще моожем да дадем почивка на тези, които редовно играят в клубовете си", каза той.
Селекционерът на Германия Йоахим Льов повика трима дебютанти в състава за световната квалификация със Сан Марино и приятелския мач срещу Италия.В списъка му попаднаха крайният защитник на "Байер" (Леверкузен) Бенямин Хенрихс, 22-годишният Яни Герхард от "Волфсбург" и Серж Гнабри от "Вердер", който спечели сребро на олимпийските игри.


title: Фотогалерия: Разрухата на старите дървени къщи в Русия

maintext: 1/20 снимки в галерията Традиционните руски дървени къщи, покрити с изящни дърворезби и пъстри цветове, се рушат поради небрежност, липса на средства и масов отлив на хората от селата към градовете.


title: В ЦИК са получени сигнали за агитация в деня за размисъл

maintext:
Фотограф: Цветелина Белутова
Жалба има и за материал, публикуван във вестник "Българска армия". Статията е препечатка от фейсбук страницата на министъра на отбраната. Жалбоподателят твърди, че в материала се уронват престижът и доброто име на един от кандидатите за президент.
На секционните избирателни секции в чужбина са дадени допълнителни указания как да разпределят функциите между тях, така че всички българи зад граница да могат да упражнят правото си на вот.
Говорителят на ЦИК напомни, че студентите могат да гласуват в избрана от тях секция, когато не живеят в същото населено място, където учат:
Денят за размисъл преди утрешния втори тур на президентските избори протича спокойно, но са получени 4-5 сигнала за нерегламентирана агитация, съобщи говорителят на комисията Александър Андреев пред БНР."Те са малко на брой и са от компетентността на съответните Районни избирателни комисии. Затова и ЦИК ги препраща по компетентност с оглед извършването на проверка по тях и взимане на решение", посочи той.Освен с лична карта те трябва да носят и студентската книжка, с която да удостоверят, че са редовно обучение и че е заверен техният семестър за тачи учебна година - 2016/2017, посочи Андреев.Междувременно се разбра, че бюлетините, изпратени за гласуване в Сингапур, не са пристигнали заради повреда на самолета, който ги превозва. От ЦИК са изпратили по мейл образец, за да бъдат отпечатани на място книжата, съобщи Нова телевизия.


title: "Мемфис" спря победната серия на "ЛА Клипърс" в НБА

maintext:
"Клипърс" допусна втора загуба за сезона и прекъсна серията си от седем поредни победи
"Мемфис гризлис" спечели изненадваща победа при гостуването на отбора с най-добрите показатели в НБА - "Лос Анджелис клипърс". "Гризлитата" се наложиха със 111:107 и прекъснаха серията на "ножиците" от седем поредни успеха.Майк Конли изигра отличен мач за "Мемфис" и отбеляза 30 точки, като пропусна само три от 12-те си стрелби от игра и сбърка само веднъж от наказателната линия. Към точковия си актив плеймейкърът добави осем асистенции, пет борби и три откраднати топки.Марк Гасол допринесе за успеха с върховите си за сезона 26 точки и реализира решаваща тройка 14 секунди преди края на двубоя.Зак Рандолф направи силно включване от пейката с 18 точки и седем борби, а друг от резервните играчи Винс Картър се отчете с две тройки и общо 12 точки.Джей Джей Редик беше най-резултатен за "Клипърс" с 29 точки, а Блейк Грифин добави 25. Крис Пол обаче изигра много неубедителен мач и завърши със скромните девет точки и шест асистенции за 34 минути."Ножиците" допуснаха втора загуба от 12 мача през сезона и остават с най-добрите показатели в НБА. "Голдън стейт уориърс" обаче се доближи само на един успех от лидера в Западната конференция, след като постигна пета поредна победа."Воините" спечелиха зрелищен сблъсък с "Торонто раптърс" със 127:121 като гости. Стеф Къри вкара 35 точки, а Кевин Дюрант добави 30 за успеха. Демар Дероузън отбеляза 34 за "раптърите", а Кайл Лаури завърши с 24."Сан Антонио спърс" също се доближи до първото място след победа със 110:105 при гостуването на "Сакраменто кингс". "Шпорите" постигнаха девети успех от 12 мача и заемат третото място на запад.В Източната конференция "Кливланд кавалиърс" загуби с 93:103 при гостуването на "Индиана пейърс" в отсъствието на получилия почивка Леброн Джеймс."Кавалерите" допуснаха второ поражение от 11 мача през сезона и вече не са еднолично начело в конференцията. "Атланта хоукс" се изравни с шампионите на върха след победа със 107:100 като гост на "Милуоки бъкс".


description: Активността на референдума е 50. 3%

title: Три процента разлика между Радев и Цачева, според "Алфа рисърч"

maintext:
Цецка Цачева и Румен Радев
Разликата между първия и втория в надпреварата за президентските избори - Румен Радев (БСП) и Цецка Цачева (ГЕРБ) е 3%, сочат данните на социологическата агенция "Алфа рисърч" при паралелното преброяване на 95% от гласовете.Според тях Радев е получил подкрепата на 25 на сто от избирателите, а Цачева - 22.1 %. Следват Красимир Каракачанов с 14.9%, Веселин Марешки с 10.9, Пламен Орешарски - 7.1%, Трайчо Трайков - 6%, Ивайло Калфин - 3.4%, Татяна Дончева - 1.8%. Възможността "Не подкрепям никого" е избрана от 6 на сто от избирателите.Активността на референдума е 50. 3%, според данните на "Алфа рисърч".


title: Готови сме да направим кабинет с повечето от сегашните министри, обяви Валери Симеонов

maintext:
Фотограф: Юлия Лазарова
Фотограф: Цветелина Белутова
Зашо ГЕРБ биха подкрепили правителство в този парламент? 53 гласували За да продължи да пази стабилността За да се види, че няма по подготвен за премиер от Борисов За да запази влияние и власт като подкрепящ За да му се противопостави впоследствие За да има време да се подготвят мажоритарни избори За да падне рейтингът на Патриотите или Реформаторите За да видят какво му е на Борисов За да не състави президентът служебно правителство Друго Гласуване Резултати
"Ние сме принудени да се нагърбим да направим кабинет, ако по-големите партии не съставят правителство и президентът ни връчи мандат", каза днес по Би Ти Ви лидерът на Патриотичния фронт Валери Симеонов. Той допълни, че не е добре в средата на мандата да се сменят министри и ще бъде предложено на повече от кабинета "Борисов" да запазят постовете си.Симеонов назова поименно успешните, според него, министри Владислав Горанов (финанси), Ивелина Василева (екология), Теменужка Петкова (енергетика), Николина Ангелкова (туризъм), Лиляна Павлова (регионално развитие) и Петър Москов (здравеопазване).Попитан дали ще предложи поста си да запази и военният министър, лидерът на Патриотичния фронт отказа коментар, с аргумента, че още не е получен мандат за правителство. Симеонов обяви, че не се притеснява от повдигнатите обвинения от прокуратурата срещу министри от кабинета Борисов.На въпрос дали Красимир Каракачанов ще е бъдещият премиер, той заяви, че това още не е обсъждано. Валери Симеонов уточни още, че ако не получи подкрепа от ГЕРБ ще я потърси и от БСП, въпреки негативното отношение на лидера на партията Корнелия Нинова към патриотичните организации. "Ще се помоля на всички да дадат кадърни специалисти", обобщи Валери Симеонов.Според него смисълът да влезеш в политиката, е да поемеш отговорност. Симеонов каза също, че осъзнава опасността подобен кабинет да бъде провален за няколко месеца. "Даваме си сметка, че можем да бъдем жертвани, но ние не летим към властта, заради постове, а защото сме длъжни", допълни той.Валери Симеонов подчерта, че за обединените патриотични организации е по-добре да се отиде на предсрочни избори, на които ще получат по-висок резултат от сегашния. За него обаче най-важното било да се отиде на вариант, който е най-добър за България."Вярвам и правя всичко възможно, за да няма загуби и кризи в страната. Най-добрият изход от сегашната ситуация е да се формира второ правителство, което да заърши мандата на това Народно събрание", обобщи Валери Симеонов.Той каза още, че така ще може да се продължи ръстът на икономиката, да се запази стабилността на банковата система, да се завърши оградата по границата и страната да се подготви за евентуална нова мигранска вълна и да се продължи съдебната реформа. Крайната цел е да запазим позиция на България, като най-стабилната държава на Балканите", каза Симеонов.Също по Би Ти Ви председателят на бюджетната комисия Менда Стоянова от ГЕРБ посочи , че не е оптимист за съставянето на ново правителство в рамките на това Народно събрание. "Не знам как ще работи парламента. На инат? Безотговорно?", коментира тя, визирайки днешните конфликти в бюджетната комисия Според Стоянова е разбираемо, че Патриотите очакват своя звезден миг. Тя допълни, че ако кабинет все пак се създаде ГЕРБ биха подкрепяли определени политики, които партията споделя. Менда Стоянова обаче смята, че всеки кабинет в този парламент ще е временен.


description: Rakuten, занимаваща се с онлайн търговия, ще замени Qatar Airways, която е партньор на "Барселона" от 2010 г.

title: Японска компания ще е новият спонсор на "Барселона" с около 60 млн. евро годишно

maintext:
Каталунците ще обявят днес новия си партньор
Целта на ръководството на испанския гранд е да увеличи приходите си, тъй като в момента чистата печалба е 29 милиона евро, а 69% от бюджета му (435 милиона евро) са предвидени за заплати на футболистите.
Испанските медии писаха наскоро, че от УЕФА "приятелски" са посъветвали "Барселона" да не харчи повече от 65% от приходите си на година за заплати, за да не изпадне във финансова криза.
Японската компания Rakuten ще е новият спонсор на "Барселона", твърди "Мундо депортиво". Клубът ще представи партньора си днес в 15.00 часа българско време.Според информацията на каталунското издание президентът на компанията, занимаваща се с онлайн търговия, Хироши Микитани е в Барселона.Очакванията са новият спонсор да дава на испанския шампион по около 60 млн. евро годишно, пише "Марка". Договорът ще е до 2021 г., когато изтича и мандатът на президента на клуба Хосеп Мария Бартомеу.Японската компания ще замени Qatar Airways, която е партньор на "Барселона" от 2010 г.


title: Общинският съвет в Ловеч прие Декларация срещу изграждането на бежански центрове

maintext:
Тази статия е част от темите "Бежанците"
Според кмета Корнелия Маринова приетата декларация би трябвало да успокои гражданите на общината.
Фотограф: Юлия Лазарова
Решението е било взето с 27 гласа "за", един "против" и три "въздържал се" на заседание на Съвета в четвъртък.
Декларацията е била предложена от 10 общински съветници на БСП и от един независим. Текстът е получил подкрепа и от съветниците на ГЕРБ, но е бил подложен и на критики.
Един от вносителите - общинският съветник от БСП Минчо Казанджиев, изтъкнал, че "декларацията цели да не се допуска настаняване на бежанци, защото според доклад на "Евростат" 80% от новопристигналите са хора с доста съмнителен произход".
Твърдо против декларацията се изказал Георги Митев от Реформаторския блок, който я определил като предизборна агитация на БСП.
Според кмета Корнелия Маринова приетата декларация би трябвало да успокои гражданите на общината.
Общинският съвет в Ловеч е приел Декларация срещу изграждането на бежански центрове от отворен тип на територията на общината, съобщи БТА, като цитира общинската администрация.


description: 42-годишният англичанин трябваше да вземе пари назаем от баща си, за да може да участва в Откритото първенство на Северна Ирландия, но в крайна сметка успя да го спечели след драматична победа над Бари Хоукинс с 9:8 фрейма.

title: Марк Кинг спечели първа титла в снукъра след 25-годишно чакане

maintext:
A 25-year wait for a title, with a big personal battle along the way.
Success at last for Mark King
Read morehttps://t.co/aVirovjOyK pic.twitter.com/RojAFJ78VI
— BBC Sport (@BBCSport) November 21, 2016
42-годишният англичанин триумфира в Откритото първенство на Северна Ирландия след драматична победа над Бари Хоукинс с 9:8 фрейма.
След 25 години в професионалния снукър Марк Кинг спечели дългоочакваната първа титла в своята кариера.Кинг изигра впечатляваща седмица и премина последователно през Игор Фигейредо (4:1), Уенбо Лян (4:2), Фъргал О'Браян (4:0), Курт Мафлин (4:2), Хосеин Вафей Аюри (5:3) и Кайрън Уилсън (6:2), преди във финала да направи страхотен обрат срещу световния номер 14.Хоукинс изглеждаше сигурен в третата ранкинг титла в своята кариера, след като взе комфортен аванс от 5:1. Kинг обаче отговори по блестящ начин, спечелвайки шест поредни фрейма - последните два от следобедната сесия и първите четири от вечерната.Световният вицешампион от 2013 г. на свой ред показаха характер и след серии от 73 и 76 точки изравни при 7:7. Кинг отново поведе, но Хоукинс отново се добра до равенство след изключително напрегнат 16-и фрейм, в който се стигна до изваждане на черната топка и успех със 72:65.Така двамата трябваше да определят носителя на трофея "Алекс Хигинс" в максималния формат от 19 фрейм. Решаващата партия отново беше драматична, но Кинг излезе победител с няколко визити и най-добър брейк от 42 точки за крайното 84:33."Мечтая за това още отпреди трите ми деца да се родят. Не мислех, че някога ще се случи (да спечеля титла)", каза развълнуваният Кинг пред "Евроспорт".Той изказа огромни благодарности към своята съпруга Сали, която му е помогнала да преодолее комарджийството. "Жена ми е невероятна. Аз бях много пристрастен към хазарта. Залагах непрекъснато, но тя остана с мен през цялото време. Беше абсолютна скала", сподели англичанинът.Кинг изрази съжаление, че неговият 83-годишен баща Бил, който е добре познато име в снукър средите, не е могъл да присъства на финала заради заболяване."През последните години баща ми похарчи всичките си пари по мен. Преди този турнир той дори ми зае пари, за да мога да дойда, тъй като бях скъсан", каза още 42-годишният играч, който си заслужи чек от 70 000 паунда.Финалът в Белфаст е едва третият в професионалната му кариера, която започва през 1991 г. През 1997 г. той губи битката за трофея в Откритото първенство на Уелс от Стивън Хендри (2:9), а през 2004 г. отстъпва на Питър Ебдън със 7:10 на ирландския мастърс.


title: Ансамбълът изигра последното си съчетание в грандиозно шоу пред 12 хил. души

maintext:
Ансамбълът изигра последното си съчетание заедно
[LAP.bg]
12 000 фенове в зала "Арена Армеец" се сбогуваха с ансамбъла по художествена гимнастика, който изигра последното си съчетание заедно.Пред препълнените трибуни бронзовите медалистки от олимпийските игри в Рио - Михаела Маевска, Цветелина Найденова, Християна Тодорова, Ренета Камберова и Любомира Казанова, както и момичетата, които преди бяха част от тима - Катрин Велкова и Елена Тодорова, вдигнаха на крака публиката с грандиозно шоу.Претърпялата тежък инцидент Цветелина Стоянова също бе сред публиката в компанията на приятеля си Александър Любенов. Тя изглеждаше възстановена от травмите си и в чудесно настроение.Спектакълът започна с общо изпълнение на седемте гимнастички, които спечелиха за България 81 медала от големи първенства. След това на екраните в залата бе излъчено видео, в което всяка една от тях разказа за първите си спомени в гимнастиката.Владимир Ампов-Графа поздрави момичетата със свои изпълнения, а първото индивидуално изпълнение на сцената за вечерта поднесе Катрин Велкова, която беше подкрепена от осем от малките грации от "Локомотив", където в момента е треньорка.Елена Тодорова пък се появи на сцената с маска и черна пелерина, след което пък Ренета Камберова показа цялата нежност на художествената гимнастика със своето изпълнение на фона на "Лунната соната", изпълнена на живо на флейта.Волейболната легенда Владимир Николов също направи емоционален поздрав към гимнастичките, който с усмивка заяви, че когато е започнал кариерата си, момичетата не са били родени, а това лято са се пенсионирали заедно.Последваха индивидуалните изпълнение на капитана отбора Михаела Маевска и Цветелина Найденова под съпровода на тъпан, Християна Тодорова и Любомира Казанова, която остава в ансамбъла. Новият отбор бе представен от Ина Ананиева и заедно със стария сложиха край на шоуто със съвместно изпълнение.


title: Проектобюджетът за 2017 г. мина на първо четене през бюджетната комисия

maintext:
Фотограф: Надежда Чипева
Комисията по бюджет и финанси на Народното събрание прие на първо четене проекта на правителството за държавен бюджет за 2017 година. Проектът е качен на страницата на парламента.Депутатът от ДПС и бивш финансов министър Петър Чобанов обяви, че бюджетът не отговаря на икономическото развитие. Коментарът му бе пред журналисти след като напусна заседанието на комисията. Това стана след като комисията отхвърли предложението му да се изтегли проектът и да бъде коригиран, защото не се базира на реални числа, съобщи агенция "Фокус"."Променят се всички ключови отношения както между компонентите на самия БВП, така и на приходи и разходи, т.е. разходите по функции няма да изглеждат така, както ги виждате в сегашния бюджет", коментира той. "Ние не знаем на коя фаза на икономическия цикъл се намираме при тези големи растежи, на които сме били свидетели още 2015 г.", каза той.По думите му е възможно да сме минали фазата на цикъла и догодина да ни чака спад, но не го знаем, защото бюджетът не е базиран на реалната ситуация в икономиката. Според него най-разумното е да се оттегли този бюджет и да се изготви нов, базиран на реалните числа."Петър Чобанов не е направил анализ на бюджета за 2017 г. - или не е имал време, или желание" - коментира в отговор министърът на финансите Владислав Горанов, цитиран от БТА.Няма скрити резерви в прогнозния размер на БВП, каза министър Горанов. Ако има преизпълнение на приходите, те ще се използват за намаляване на бюджетния дефицит, който в проектобюджета е 1.4 на сто от БВП, допълни той.Оценките, които са направени за измененията в приходната част на бюджета са реалистични, допълни Горанов като уточни, че правителството не се влияе от анализа на Националния статистически институт (НСИ)."Наистина на 11 октомври НСИ публикува ревизирани данни за БВП за периода от 2000 г. до първото полугодие на 2016 г. В рамките на шегата искам да коментирам, че законопроектът за държавния бюджет не създава брутния продукт и не определя качествата на статистическата информация, която ни се предлага от НСИ", коментира министър Горанов, цитиран от агенция "Фокус".По думите му от гледна точка на макроикономическите показатели е важно на коя фаза на икономическия цикъл се намираме и как измененията в макроикономическите показатели от едната в следващата година влияят като развитие на икономиката като темп.Министър Горанов посочи, че сравнително доброто икономическо развитие и възможността за подобряване на събираемостта на приходната част в бюджета ще даде възможност за реализиране на доста политика в разходите.По думите му това ще даде възможност на държавата да изпълнява функциите си в здравеопазването, образованието и физическата сигурност с модерни и по-укрепнали въоръжени сили.В рамките на дебатите в комисията заместник-председателят на парламентарната група на БСП Румен Гечев посочи, че не е приемливо, че бюджетната комисия е единствената в ЕС, която научава за проекта на бюджета от интернет.Според него този бюджет трябва да се преразгледа и да се променят показателите му. По думите му не се вижда връзка между бюджетна политика и икономическо развитие.Христиан Митев от Патриотичния фронт посочи, че на пръв поглед бюджетът изглежда добре, но проблемът е това, че дали има ефективност и ефикасност при изразходването на парите.Народният представител от Реформаторския блок и заместник-председател на Комисията по бюджет и финанси Димитър Танев заяви, че ще подкрепи проектобюджета за 2017 г., защото е реалистичен и изпълним. Той подчерта, че бюджетът е в съответствие за преразпределителната тежест до 40 % и без нови данъци и дългове.Представляващият ВСС Димитър Узунов посочи, че разчетите в бюджета за 2017 г. са изцяло съобразени с политиките, свързани със съдебната реформа и отбеляза, че предложеният вариант на бюджета се различава с размера на разходите, предложени от ВСС с 32 млн. лв.Председателят на Националното сдружение на общините Гинка Чавдарова посочи, че общините ще разполагат с по-благоприятна бюджетна рамка за 2017 г.За" приемане на закона за Държавния бюджет за 2017 г. гласуваха 10 народни представители, "против" – 3 , "въздържали се" – 2.


description: Румен Радев и БСП няма да търсят подкрепата на други партии за балотажа

title: БСП не мисли за предсрочни парламентарни избори и не търси подкрепа на други партии за балотажа

maintext:
Фотограф: Цветелина Белутова
Лидерът на БСП Корнелия Нинова обяви, че не мисли за предсрочни парламентарни избори, макар че партията й била готова за тях. На пресконференцията в нощта след първия тур на президентските избори тя заяви, че "оставката на кабинета е отговорност на министър-председателя", а социалистите в момента са съсредоточени в балотажа, на който ще работят за победата на кандидата за президент ген. Румен Радев.На въпрос дали като опозиционна партия, която вече е предлагала вот на недоверие срещу кабинета "Борисов 2", БСП сега иска оставката му понеже има по-добър резултат от ГЕРБ, Нинова заяви: "До втория тур на президентските избори мислим за победата на президентските избори". Попитана дали иска да оглави следващото правителство на България, тя отвърна: "Мечтата ми не е да ставам министър-председател. Мечтата ми бе промяна на БСП, която да доведе до промяна на България. Това е целта ми - промяната на България. И мечтата ми".Накрая тя все пак каза: "Ако се стигне до предсрочни парламентарни избори, тръгваме със самочувствие".Попитан дали ще работи с кабинета на ГЕРБ, ако бъде избран за президент, ген. Радев заяви, че ще работи с всяко легитимно избрано правителство. Според него казусът с оставката е сложен, тъй като, ако тя се случи между първи и втори тур, ще се услили чувството на тревожност у хората и това ще се отрази върху резултата.И Корнелия Нинова, и ген. Румен Радев обявиха, че нито досега, нито за балотажа ще търсят подкрепата на други политически сили. От думите на ген. Радев се разбра, че ще разчита на подкрепата на симпатизантите и на ГЕРБ, и на Патриотичния фронт, и на Реформаторския блок, и на ДПС и на други партии."Трябва да доведем борбата за бъдещето на България докрай! Ще разчитаме на всички български граждани, които искат промяна", заяви ген. Радев. Според него България има нужда от отговорен и действен президент. Сред целите, които си постави, ако бъде избран, са задушаване на картелите и монополите и ефективна съдебна реформа. Той бе категоричен, че няма да допусне България да се превърне в бежански лагер."Успехът няма да бъде наш, а успех за всички българи, които милеят за родината и обичат България. Българин не е участ, а чест", категоричен е ген. Радев.Корнелия Нинова допълни: "Обръщаме се към всички български граждани, които искат промяна". По думите й - ген. Румен Радев щял да е президент, воден от българския интерес и чувство за справедливост.На въпрос за обединение на левицата, тя отвърна: "Може би трябва да мине още малко време".


description: Разговорът между Владимир Путин и Доналд Тръмп е бил "по взаимна договореност.

title: Путин и Тръмп разговаряха за пръв път по телефона

maintext:
Картина на двамата президенти в московския пъб Union Jack.
Президентът на Русия и новоизбраният държавен глава на САЩ разговаряха за пръв път по телефона и според съобщението на Кремъл са се "съгласили, в оценката за сегашното крайно неудовлетворително състояние на руско-американските отношения".Разговорът между Владимир Путин и Доналд Тръмп е бил "по взаимна договореност", а в края на съобщението се казва, че двамата са се уговорили да продължат телефонните контакти и в перспектива да се срещнат лично, като с подготовката ще се заемат и двете страни.Засега няма съобщение от екипа на Тръмп за съдържанието на разговора.Според версията на Кремъл Путин го е поздравил още веднъж с победата на изборите, пожелал му е успех в реализирането на предизборната програма и изразил готовност да се изгради партньорски диалог с новата администрация във Вашингтон "на принципите на равноправието, взаимното уважение и взаимната ненамеса във вътрешните работи".Двамата се съгласиха да работят активно за нормализация на отношенията и връщането им в руслото на конструктивното взаимодействие по най-широк кръг въпроси, продължава текстът.От екипа на Путин припомнят, че тази година се навършват 210 години от установяването на дипломатически отношения между Русия и САЩ, и отново повтарят, че това би трябвало да стимулира връщане към прагматично и взаимноизгодно сътрудничество в интерес на двете страни и на стабилността и сигурността в света.Путин и Тръмп споделили мнението, че е нужно да се обединят усилията в борбата с Враг №1 - международният тероризъм и екстремизъм, като в този дух е обсъждано и уреждането на кризата в Сирия.


title: Вече всеки ще може да докладва в интернет за допинг злоупотреби в атлетиката

maintext:
Президентът на световната федерация Себастиан Коу помоли всеки, който има някаква информация да я сподели чрез новата платформа
Световната федерация по лека атлетика (IAAF) пусна в действие онлайн платформа на официалния си сайт, на която могат да бъдат съобщавани случаи за допинг злоупотреби.IAAF увери, че порталът е абсолютно защитен и е достъпен на шест различни езика, а пълната конфиденциалност на подалите сигнал е гарантирана."Цялата информация се предава и излъчва чрез защитени мрежи и подателят ѝ е напълно анонимен", съобщават от федерацията.От централата молят всеки, който има информация, да съобщава всичко - от доказателства или съмнения за употреба на допинг до имената на треньори и помощен персонал, които насърчават измами, трафик на забранени вещества и нови допингови продукти.Президентът на IAAF Себастиан Коу каза в свое изявление, че всякаква информация, дори на пръв поглед незначителна, може да подпомогне опазването на целостта на спорта и равнопоставеността на състезателите.


title: "Група Град" търси място за нов парк в София

maintext:
Фотограф: Юлия Лазарова
я
Място за нов парк в столицата търсят от фондация"Група Град".До 20 ноември свои парцели, годни за залесяване, могат да предложат граждани, бизнесмени, бизнес-организации и общински администрации, които искат да допринесат за подобряване на екологичните показатели на столицата, обясняват от фондацията.Важно условие е терените да са предназначени за озеленяване според предвижданията на общия устройствен план на града и да са част от зелените територии, свързващи центъра на града с околните планински масиви – така наречените "зелени клинове" на София.Ангажиментът на фондацията е да залеси терена като дарителски проект за изграждане на нов, демонстрационен парк, който ще бъде предоставен на Столична община в полза на гражданите на столицата.Създаването му е част от инициативата "София – зелена столица", която започна през есента на 2015 г. като коалиция на 23 организации – неправителствени структури, граждански сдружения и инициативи, нестопански браншови сдружения, обединени от общата кауза – преодоляване на тежките екологични проблеми на София и оползотворяване на нейния огромен природен ресурс.Засаждането на нови дървета в и около София е от критично значение за справяне с тежкото замърсяване на въздуха в града. Едно широколистно дърво абсорбира от своя район около 1 тон въглероден диоксид през своя живот (средно, с известни различия според вида). Дървесната растителност спомага за поглъщането на шумовото замърсяване в градската среда, укрепва почвите, допринася за развитието на биоразнообразието.Наличието на дървета намалява така наречения ефект на топлинния остров – по-високи температури в централната част на града в сравнение с околностите, което особено през летните месеци означава намаляване на потреблението на енергия и по-комфортна градска среда.Според инициаторите, залесяването на нов парк в София може да насърчи преобразяването на всички изоставени и пустеещи зелени площи на територията на София. То би могло да прерасне в амбициозна нколкогодишна програма на столицата за засаждането на 1 милион дръвчета, обединявайки усилията на Столична община и жителите на града. Подобни инициативи ("1 million trees") вече действат в Ню Йорк, Шанхай, Денвър, Солт Лейк сити.


title: Що за хора пристигнаха в Германия

maintext: Какви хора влязоха в Германия по времето на голямата бежанска вълна? Какви са техните разбирания за обществото и ще успеят ли да се интегрират на трудовия пазар? Рихард Фукс от "Дойче Веле" представя някои нови изводи.Изследване на Института за проучване на трудовия пазар и професиите /IAB/ внася известна светлина в дебата. Социолозите говорят за "поляризация" в образователното ниво на бежанците.Някои от пристигналите след 2013 година бежанци имат много добро образование. Съществува обаче и група с недостатъчни училищни и професионални познания. 55 процента от бежанците в Германия заявяват, че са посещавали общообразователно училище в продължение на 10 и повече години. За сравнение: делът на германците, които са завършили средното си образование, е 88 на сто. 32% от бежанците имат висше образование. В долната част на скалата попадат 10% от пристигналите, които имат само основно образование, а други 9 процента не са посещавали никакво училище.Сред всички групи бежанци експертите установяват силно желание за обучение и допълнителна квалификация. 46% от анкетираните искат да продължат и завършат образованието си в Германия, а 23% имат намерение да завършат и висше образование. Доколко тези цели ще се осъществят, предстои тепърва да се разбере. Засега учените могат да привеждат само данни за предишни групи от бежанци, пристигали в Германия през по-ранни десетилетия. Те могат да служат като ориентир и по отношение на новите бежанци. Професор Херберт Брюкер от IAB например казва, че "около 30 процента от бежанците обикновено получават работа три години след пристигането си, а пет години по-късно заетост имат вече почти 50%".Студията изследва и условията за живот на бежанците, обстоятелствата около тяхното бягство и техните ценностни нагласи. Става ясно, че почти половината от новопристигналите бежанци в Германия все още живеят в бежански приюти. Студията публикува и нови факти за "платеното бягство". Повечето бежанци са били принудени да платят средно по 7. 000 евро на каналджии и шофьори.Повечето новопристигнали заявяват, че са избрали Германия, защото искат да живеят в страна, в която се спазват човешките права. Като допълнителни причини за избора си, бежанците определят добрата образователна система, културата на гостоприемство и социалната система.Социолозите са силно изненадани от ценностните нагласи на повечето бежанци. 96 процента от анкетираните заявяват, че "искат да живеят в условията на демократична система", а 92% гледат на равнопоставеността между мъже и жената като на основен компонент на демократичната култура. 25 процента от бежанците изповядват християнска религия, а 75 на сто са мюсюлмани.Професор Херберт Брюкер от IAB споделя, че не се установяват значителни разлики между двете групи, особено по отношение на разбирането им за ролята на мъжа и жената. "Много бързо след бягството традиционните ценности от родните им страни губят голяма част от предишното си значение", казва той. Това се вижда най-ясно от факта, че сред анкетираните почти няма хора, които да поставят решенията на религиозните лидери над правото и закона. Подобен приоритет споделят едва 13 процента от бежанците, докато половината от гражданите в родните им страни са склонни да вярват предимно на религиозните лидери и техните решения. Изхождайки от тези цифри, изследователите стигат до заключението, че разпространеният в някои среди страх от ислямизиране и радикализиране е по-скоро безпочвен.


description: "Не приемам позиция, в която някакви хора, вгледани в пъпа си, се чудят как могат да разделят тези 300 хил. избиратели на Реформаторите", заяви Москов, според когото това е била най-добрата възможна управленска форма.

title: Петър Москов: Оставам в Реформаторския блок

maintext:
Фотограф: Георги Кожухаров
"Оставам в Реформаторския блок, защото не трябва да се разединява дясното", заяви министърът на здравеопазването Петър Москов пред журналисти в кулоарите на парламента. Той каза, че не приема позицията на собствената му партия ДСБ, ако тя цели разрушаване на Реформаторския блок, и добави, че разпадане на блока би означавало връщане на БСП и ДПС на власт."Ако позицията на ДСБ е за разрушаване на Реформаторския блок, тя е погрешна и аз не я подкрепям", заяви Москов, цитиран от агенция "Фокус". Той добави, че позицията на част от ръководството на ДСБ не означавала и позицията на цялата партия. "Не приемам позиция, в която някакви хора, вгледани в пъпа си, се чудят как могат да разделят тези 300 хил. избиратели на блока. Това беше и трябва да бъде най-добрата възможна управленска формация. Няма друга възможна по-добра", е мнението на Москов.Здравният министър заяви, че БСП не е алтернатива на каквото и да било и припомни, че сегашното правителство е резултат от падането на кабинета на БСП с премиер Пламен Орешарски."Знам със сигурност, че Реформаторският блок и ГЕРБ трябва да дадат отпор на това нещо. Моите усилия ще бъдат насочени към това – силен Реформаторски блок в стратегическо партньорство с ГЕРБ. Центристкото и дясноцентристкото пространство трябва да се противопоставим на това безумие", каза Москов. Той призова десницата да бъде единна и добави, че "ако някой я разединява, той прави престъпление".Според министъра на здравеопазването една от причините за падането на правителството на Бойко Борисов била, че то е правило реформи. "Обикновено в България правителствата, които търсят промяна и правят реформи, биват сваляни от власт", смята той.


description: Още в началото на лятото лидерът на ГЕРБ знаел, че няма как да спечели президентски избори дори той да е кандидатът на ГЕРБ, каза още Атанасов

title: Трима от министрите от Реформаторския блок предварително се бяха разбрали с Борисов, обяви Атанасов

maintext:
Фотограф: Юлия Лазарова
Трима, от четиримата министри от Реформаторския блок – Меглена Кунева, Божидар Лукарски и Петър Москов, се бяха договорили предварително с Бойко Борисов да бъдат част от неговия бъдещ кабинет. Това беше и една от причините коалицията да подкрепи съставянето на правителство през 2014 година и да са стане част от него, каза днес по Нова телевизия депутатът от "Демократи за силна България" Атанас Атанасов.Като първа причина, той посочи това, че в противен случай страната е щяла да влезе в политическа криза. "Тримата бяха взети като заложници, станаха наемници, така че Борисов да овладее "Реформаторския блок", уточни Атанасов.Той обяви, че Борисов вече е вреден за държавата, защото единствената му цел е той да разпределя порциите сред тесен кръг хора. Според Атанасов още в началото на лятото лидерът на ГЕРБ е знаел, че няма как да спечели президентски избори.Каза ми, че на втори тур не може да събере повече от 1.3 млн. гласа и оттогава единствената му мисъл е как да извърти нещата така, че някой друг да виновен, допълни депутатът от ДСБ. Атанасов поясни, че Борисов е бил наясно, че ще загуби, дори ако самият той се кандидатира за президент.В отговор на въпрос, Атанасов обяви, че обявеният от премиера кръг "Агнешки главички" няма нищо общо с подготвящия се нов десен проект . "Борисов е майстор на лепеното на етикети, които медиите после разпространяват. Той ти слага етикет и после иди се оправяй", допълни депутатът. Според него всички атаки от премиера в оставка, спрямо опозиционната част от "Реформаторския блок", идват защото той лидерът на ГЕРБ се притеснява от създаването на ново силно дясно обединение."То обаче ще се случи и в него няма да има собственици на медии и големи бизнесмени", каза още Атанас Атанасов. Той допълни, че хората, които участват в него, скоро ще обявят своята подкрепа за проекта и ще излязат много познати имена с ясно изразявана позиция през годините.


description: Намалението на безработицата, продължителния период на дефлация и на нарастване на спестяванията в банките не се усещат от потребителите, чиито основни тревоги са за влошаване на икономическата ситуация, засилване на инфлацията и продължаващо нарастване на безработицата.

title: Страховете от безработица и инфлация се засилват

maintext:
Месечната инфлация към август е минус 0.5%, а годишната - минус 0.8%. Безработицата през второто тримесечие е 8%, с 1.9% по-ниска спрямо година по-рано. Депозитите на граждани в банките са 43.8 млрд. лв. към септември и се увеличават за година с близо 7% въпреки ниските лихви.
Фотограф: Георги Кожухаров
Намалението на безработицата, продължителният период на дефлация и на нарастване на спестяванията в банките не се усещат от потребителите, чиито основни тревоги са за влошаване на икономическата ситуация, засилване на инфлацията и продължаващо нарастване на безработицата.
Анкетата на Националния статистически институт, която се прави на всеки три месеца, отчита, че по-голямата част от потребителите продължават да смятат, че сега не е време за спестяване.
През октомври 2016 г. общият показател на доверие на потребителите запазва приблизително равнището си от юли. Известна положителна промяна се забелязва в оценките на потребителите за финансовото състояние на техните домакинства през последните 12 месеца. Очакванията на живеещите в селата са тази положителна тенденция да продължи и през следващите 12 месеца за разлика от населението в градовете, което е по-скептично, отколкото през юли.
Спрямо година по-рано нараства желанието за инвестиции в подобрения на дома.
Мненията на потребителите за развитието на общата икономическа ситуация в страната през последните дванадесет месеца, както и очакванията за следващите дванадесет месеца са леко влошени спрямо предходното наблюдение.


description: Служебният кабинет е изключителна отговорност на президента Плевнелиев, каза новoизбраният президент Румен Радев, след като му беше връчено удостоверението за избора от Цeнтралната избирателна комисия.

title: Радев ще разчита на Плевнелиев за служебен кабинет

maintext:
Румен Радев и Цецка Цачев вдигнаха наздравица с шампанско на официалната церемония по връчването на решението на ЦИК за избор на президент и вицепрезидент на България
Фотограф: Надежда Чипева
Служебният кабинет е изключителна отговорност на президента Плевнелиев, каза новoизбраният държавен глава Румен Радев, след като му беше връчено удостоверението за избора от Централната избирателна комисия (ЦИК).Радев добави, че ще бъде информиран и разчита на опита на президента Росен Плевнелиев. Той не отговори конкретно дали ще назначи нов служебен кабинет, след като встъпи в длъжност през януари, но от думите му се разбра, че е готов и за такъв вариант.Румен Радев смята, че политическа криза в България няма, а в момента тече нормална конституционна процедура. "Няма място за драматизация. Изходите са два – или ще бъде съставен кабинет в рамките на настоящия парламент, или очакваме назначаване на служебно правителство и предсрочни парламентарни избори", коментира той.Ще инициирам срещи за обсъждане на вариантите за въвеждане на мажоритарната избирателна система, каза още Радев. Това ще се случи, когато се обявят предсрочни парламентарни избори, а тези срещи трябва да се осъществят между председателя на парламентa, лидерите на всички парламентарно представени партии, експерти по изборно законодателство, както и с инициаторите на референдума.В петък президентът Росен Плевнелиев каза, че ще се старае да състави кабинет в рамките на това правителство и че ще свика извънреден Консултативен съвет по национална сигурност (КСНС ), след като проведе консултациите с парламентарно представените партии. На заседанието на съвета ще бъде избрана дата за предсрочните избори и каква ще бъде методологията на провеждането им. Това обаче ще стане само ако нито една партия не поеме отговорност да вземе мандат за управление. Тази седмица Плевнелиев ще приключи консултациите с политическите сили. След това ще се премине към процедурата по даването на мандатите на първата парламентарна сила (ГЕРБ), след това на втората (БСП) и на парламентарно представена партия по избор на президента, ако първите две върнат мандата. От ГЕРБ и БСП вече заявиха, че няма да се опитват да правят правителство. Единствената парламентарна група, която е вероятно да се опита да направи кабинет, е Патриотичният фронт.Плевнелиев ще консултира състава на служебното правителство с наследника си ген. Румен Радев. Според източници на "Дневник" от ГЕРБ потенциалното неразбирателство между двамата би бил служебният министър на отбраната. Ако бъдещият и настоящият президент постигнат съгласие, служебният кабинет ще бъде обявен в средата на декември. В противен случай президентът Росен Плевнелиев ще обяви третия си служебен кабинет след 20 декември, когато депутатите излизат в коледна ваканция, и той ще работи по-малко от месец до встъпването в длъжност на Румен Радев на 19 януари.Церемонията по връчване на удостоверението от ЦИК днес откри загубилият кандидат-президент Цецка Цачева. "Поздравявам ви за победата и за огромното доверие, което получихте от българските граждани", каза Цачева на Радев. Той благодари на всички български граждани, които са участвали в изборите. Това е изключително отговорен и задължаващ акт и ви уверявам, че ще работим и ще отдадем сили и енергия за демократична и просперираща България, каза още Радев.


description: "Бюджет 2017" влиза за обсъждане на първо четене. Вчера, пак на първо четене, бяха приети бюджетите на Националната здравно осигурителна каса (НЗОК) и Националния осигурителен институт (НОИ).

title: Бюджет 2017 влиза за първо четене в пленарна зала

maintext:
Фотограф: Анелия Николова
"Бюджет 2017" влиза за обсъждане на първо четене днес в пленарна зала на парламента.чера, пак на първо четене, бяха приети бюджетите на Националната здравно осигурителна каса (НЗОК) и Националния осигурителен институт (НОИ). Това стана благодарение на ниския кворум. За НОИ гласуваха едва 133 депутати, а за НОИ – 154. От ДПС се обявиха срещу финансовия закон за следващата година на правителството в оставка, тъй като го разглеждат като проявление на политика и коалиция, които те не одобряват. В същото време при гласуването за НОИ те имаха едва 10, от 30, депутати в залата. "Патриотите" също се обявиха срещу "бюджета", но в зала се "въздържат". Така можем да направим "обосновано предположение", че Бюджет 2017 ще бъде приет в крайна сметка.Бюджетът мина успешно през повечето от 17-те комисии, които във вторник и сряда се събраха на извънредни заседания.Миналата седмица ГЕРБ даде заявка да оттегли проекта за бюджета, но малко по-късно финансовият министър Владислав Горанов заяви, че това няма да бъде сторено. Бюджетът мина през различните комисии с гласовете на ГЕРБ и Реформаторския блок, докато БСП и ДПС традиционно гласуват "против".


title: Ибрахимович стана номер 1 в Швеция за 11-и път и федерацията му обеща статуя

maintext:
Zlatan Ibrahimovic has been named Swedish Footballer of the Year for the 11th time in 12 years pic.twitter.com/QJQFVVA2XN — TheSPORTbible (@TSBible) November 21, 2016
David Beckham's video message to Swedish player of the year Zlatan Ibrahimovic pic.twitter.com/ML0icY3dxU — Man Utd Videos ⚽ (@ManUtdVines) November 21, 2016
Нападателят на "Манчестър юнайтед" Златан Ибрахимович стана най-добър футболист на Швеция за десета поредна година. Той печели отличието общо за 11-и път в кариерата си.До момента от създаването на наградата през 1946 г. никой друг не я е получавал повече от два пъти. В знак на уважение шведската федерация обяви, че ще му изгради 2.7-метрова статуя пред стадиона "Френдс арена" в Стокхолм."Изглежда нереално. Мнозина си мислят "Защо той", но след толкова упорита работа в продължение на 15 години в националния отбор и 20 години на клубно ниво, всичко изглежда оценено", каза Ибрахимович.За статуята той заяви: "Обикновено я получаваш, когато умреш, а аз все още се чувствам жив. Когато вече ме няма, тази статуя ще живее вечно."По време на награждаването беше излъчено видео послание на Дейвид Бекъм, който заяви, че Ибрахимович продължава да е един от най-добрите в света.Ибрахимович се оттегли от националния отбор след Евро 2016. Той изигра 114 мача и вкара 62 гола за състава.Диамантената топка - наградата за най-добра футболистка, беше връчена за втора година на 33-годишната вратарка Хедвиг Линдал, който имаше важна роля при спечелването на сребърните медали на олимпийските игри в Рио де Жанейро.


description: Гореща седмица за уговаряне на подкрепа прогнозира политологът и предвещава в рамките на около процент само в полза на следващия президент.

title: Димитър Димитров, политолог: Следващият президент ще е избран най-много с процент над съперника

maintext:
Димитър Димитров
Фотограф: Надежда Чипева
Започна гореща седмица на политически совалки и уговаряне на подкрепа от участниците в първия тур на президентските избори. На старта на решаващата за изборния резултат седмица разпределението на гласовете изглежда 50 на 50. И предвещава изборен резултат в рамките на около процент само в полза на следващия президент, прогнозира политологът Димитър Димитров.- Личната ми оценка – изненадата е огромна. Дори и да се отчетат тенденциите на сближаване на подкрепата за водещите кандидати от последната седмица, не съм допускал, че кандидатите на ГЕРБ ще получат едва 800 хиляди гласа, а подкрепената от БСП двойка – повече от 900 хиляди. Обратните числа изглеждаха по-вероятни. Категорично бе опровергано очакването ми за "рутинна" кампания и "рутинни" резултати. Очевидно не съм разчел значението на психологически доминиращото чувство за несигурност, което по принцип отключва неочаквани реакции.- Кандидатите на ГЕРБ се изправиха срещу ветрило от конкуренти, всеки от които водеше кампания около една тема, при това категорично с популистки патос и с простички и по-принцип невъзможни решения. На всички избори досега популисткото послание е било на страната на Бойко Борисов. За първи път сега той е във фронтален сблъсък с него. Съдебната реформа, борбата с монополите (цените на горивата или лекарствата), контролът върху мигрантския поток и усилващият се евроскептицизъм не са теми, към които президентските правомощия и роля в политиката имат пряко отношение. А към повечето нямат никакви. Но всеки път, когато на несигурния гласоподавател се отговори "това е невъзможно", той се настървява и отказва комуникация. За сметка на това дава ухо и вярва, че ако по границата започне да се стреля например, проблемите с мигрантите ще се решат.- Чувството за несигурност се усили и заради неразумните поправки в изборното законодателство. Поне 200 хиляди от гласовете са подадени като неподкрепящи никого, а до урните са "натирени" 300 хиляди допълнителни гласоподаватели, реагирали първосигнално на "гласуването е задължително". Референдумът многократно усили фона на първосигнални възприятия за политиката. И трите въпроса са важни и още по-важно - несмилаеми са до простото "да" или "не".Що се отнася до референдума... Референдумите са най-мощното оръжие на популизма, както е отбелязвано многократно.- Кампанията на двойката на ГЕРБ бе построена по презумпцията за рутинни избори. Нито се изпече баница, нито забелязахме семейния план. За сметка на това и г-н Борисов, и г-н Цветанов направиха всичко възможно да "покрият" кандидатите с ключови за медиите оценки и послания. Едва в последната седмица се чу, че г-жа Цачева категорично иска да бъда президент. В кампанията от предходните три седмици се разбираше, че ГЕРБ просто иска да наложи своя кандидат. С две думи - липсваше хъс.- Играта "ва банк" с оставката на правителството е логично продължение на така протеклата кампания. Не всичко заявено в политиката се привежда в действие, разбира се, и по-скоро не вярвам, че ще се стигне до подобен край.Печалният пример на "Дейвид" /Камерън - бел. ред./ е поучителен. Много любопитни са възможните сценарии, ако все пак премиерът реши, че "честта" е по-важна от рационалната оценка, при избиране на Радев за президент.Само да напомня, че чл. 99 (7) от Конституцията забранява на президента да разпуска парламента в последните три месеца на своя мандат и да определя датата на следващите предсрочни избори. Но може да назначи служебно правителство при действащ парламент.А за да бъде сценарият още по-заплетен, следващият президент, след като встъпи в длъжност, ще е длъжен да определи дата на изборите и би могъл да си назначи друго служебно правителство. Процедурните детайли биха могли да бъдат прелюбопитни, още повече, че в такъв казус не сме попадали. И, надявам се, едва ли ще попаднем някога.- Седмицата наистина ще е гореща. При заявената подкрепа на ДПС за г-н Радев с нетърпение очакваме знаците на говорителите на Патриотичния фронт. Нищо чудно коалицията да проговори на разни езици. И след като Реформаторския блок в остатъчния си вариант декларира подкрепа за г-жа Цачева, а г-н Марешки "ще гласува" за г-н Манушев (по причина на земляческа и моряшка солидарност), на старта на решаващата за изборния резултат седмица разпределението на масивите гласове изглежда 50 на 50. И предвещава изборен резултат в рамките на около процент само в полза на следващия президент.


description: Седем превозни средства са закъсали в наводнен път между село Долен и гр. Златоград.

title: Над 50 обекта са наводнени в областите Благоевград, Кърджали и Смолян

maintext:
Фотограф: Юлия Лазарова
Над 50 сигнала за наводнени обекти и пътища в областите Благоевград, Кърджали и Смолян са постъпили до момента в оперативния център на пожарната служба, съобщи МВР.Към момента няма данни за бедстващи или пострадали хора, а ведомството уверява, че няма непосредствена опасност за населените места. Екипи на пожарната работят по отводняването на обектите, както и разчистват паднали дървета и отстраняват опасни предмети. Организирано е наблюдение на критичните точки на реките от засегнатите области.Пожарни екипи разчистват паднали клони и дървета в района на община Пампорово. Наводнено е част от пътното платно между село Долен и гр. Златоград, в района има закъсали седем превозни средства. Няма опасност за хората в тях, посочва МВР.По-рано днес бе обявено бедствено положение в Банско , където река Глазне наводни писти, търговски обекти и отнесе три моста. Опасно високо е и ниво на реките Бъндеришка и Демянишка. В момента дигите по теченията на трите реки се укрепват и надстрояват с верижна техника.


title: Радев качва резултата за сметка на "Не подкрепям никого"

maintext:
Фотограф: Надежда Чипева
Соченият за сигурен победител в президентските избори Румен Радев (БСП) качва още резултата си за сметка на спад на гласовете, подадени за "Не подкрепям никого".Това става известно от данните на социологическата агенция "Алфа Рисърч" при 50 на сто от паралелното преброяване на гласовете от вота.Според резултата Радев вече има 59.7 % от гласовете. Това е с 1.6 процентни пункта по-малко от обявения в 20 ч. резултат за него на базата на анкети на изхода на избирателните секции (exit poll). Точно с толкова пада вотът за "Не подкрепям никого", който сега е 5 на сто.Паралелното броене дава на Цецка Цачева същия резултат като прогнозата по-рано тази вечер - 35.3%.


title: Петев за загубата от "Севиля": След почивката играхме като деца

maintext: Треньорът на "Динамо" (Загреб) Ивайло Петев остана със смесени чувства от представянето на отбора му срещу "Севиля". Хърватите отстъпиха с 0:4 при гостуването си."Динамо" вече има четири загуби от четири мача в надпреварата, като все още не е отбелязал гол."Знаехме как ще играе "Севиля" и се бяхме подготвили. До първия гол се представяхме много добре", заяви Петев. Според него отборът му е имал възможности, които не е използвал."Севиля" ни вкара благодарение на наша грешка, след това всичко стана ясно. Нямаме опит за игра на такова ниво. Накрая можехме да получим още голове.""Грешката, довела до първия гол, промени всичко. През второто полувреме стояхме като деца. Така не се играе в Шампионската лига", допълни бившият селекционер на България.


description: Продължението на култовата класика ще излезе по кината на 27 януари 2017 г. с любими герои от първата част - плюс едно изненадващо българско попълнение.

title: Видео: Рентън, Компира, Бегби и Анжела Недялкова в трейлъра на "Трейнспотинг 2"

maintext:
Анжела Недялкова (вляво)
[YouTube]
"Избери живота. Избери "Фейсбук", "Туитър", "Инстаграм" и се надявай, че на някой някъде му пука. Избери да потърсиш старите гаджета. И да гледаш как историята се повтаря."Така, на фона на познатата мелодия на Underworld "Born Slippy", звучи познатия монолог на Рентън от "Трейнспотинг" 20 години по-късно в първия трейлър на продължението на култовата класика. "Трейнспотинг 2", отново с режисьор Дани Бойл, ще излезе по кината на 27 януари 2017 г. и в него се завръщат всички любими герои от първата част - плюс едно ново, изненадващо за България попълнение.Рентън (в ролята Юън Макгрегър), Компира (Юън Бремнър), Бегби (Робърт Карлайл) и Сик Бой (Джони Лий Милър) ще се забъркат в сюжет, вдъхновен от романа на Ървин Уелш "Порно", а компания им прави Анжела Недялкова. Естествено, наркотиците също играят роля.Младата българска актриса, която последно се появи на голям екран в холандското предложение за "Оскар" от 2015 г. "Райската стая" (награда за женска роля на тазгодишния "София филм фест"), има солидно присъствие в първия трейлър, макар да не е упомената в актьорския състав на продукцията в сайта IMDB.Според информация в шотландската преса героинята й се казва Ники. Недялкова, която няма формално актьорско образование, е позната още от българския сериал "Връзки" и филмите "Пътят към Коста дел Маресме" на Иван Ничев и "Аве" на Константин Божанов.